ROMÂNIA

JUDEŢUL HARGHITA

CONSILIUL LOCAL MUNICIPAL

MIERCUREA–CIUC
HOTĂRÂREA Nr. 209/28.07.2017
privind aprobarea modificării Hotărârii nr.35/2017 privind exercitarea dreptului de preemţiune cu privire la intenţia de vânzare asupra cotei de 1/8 parte din imobilul situat în municipiul Miercurea-Ciuc, Băile Jigodin, oferit de către coproprietarii acestora
Consiliul Local al Municipiului Miercurea Ciuc, întrunit în şedinţa ordinară din data 28 iulie 2017;
Analizând Expunerea de motive nr.12091/13.07.2017 şi Raportul de specialitate întocmit de Biroul concesionări, închirieri şi evidenţa patrimoniului, înregistrate cu nr.12093 din data 13.07.2017, prin care s-a propus adoptarea unei hotărâri cu privire la rectificarea Hotărârii nr.35/2017 în sensul corectării redactării greşite;
Pe baza rapoartelor comisiei pentru:
- pentru administraţia publică locală, juridică, apărarea ordinii publice, respectarea drepturilor şi libertăţilor cetăţenilor;
- de studii, prognoze economico-sociale, buget, finanţe, agricultură, administrarea domeniului public şi privat;
Având în vedere Hotărârea nr.35/2017 privind exercitarea/neexercitarea dreptului de preemţiune cu privire la intenţia de vânzare asupra cotei de 1/8 parte din imobilul situat în municipiul Miercurea-Ciuc, Băile Jigodin, oferit de către coproprietarii acestora;
În conformitate cu prevederile art.1730 din Codul civil; 


În conformitate cu prevederile art. 71 din Legea nr/24/2000 privind normele de tehnică legislativă pentru elaborarea actelor normative;
  
Având în vedere prevederile art.36 alin.(2) lit. c) alin.(5) lit. a), art.45 alin.(3), art.115 alin.(1) lit. b), precum şi art.124 din Legea administraţiei publice locale nr.215/2001 republicată, cu modificările şi completările ulterioare;
H O T Ă R Ă Ş T E
Art.I. Se aprobă rectificarea titlului şi art. 1 al Hotărârii nr.35/2017 privind exercitarea dreptului de preemţiune cu privire la intenţia de vânzare asupra cotei de 1/8 parte din imobilul situat în municipiul Miercurea-Ciuc, Băile Jigodin, oferit de către coproprietarii acestora, în sensul înlocuirii sintagmei de exercitarea/neexercitarea dreptului de preemţiune în exercitarea dreptului de preemţiune. 
Art.II. Cu aducerea la îndeplinire a prezentei hotărâri se însărcinează viceprimarul municipiului Füleki Zoltán Ladislau, prin Biroul de evidența a patrimoniului, concesionări și închirieri, Direcţia economică-Serviciul financiar contabil;

Art.III. Prezenta hotărâre se comunică:
a) Instituţiei Prefectului Judeţului Harghita;
b) Primarului municipiului Ráduly Róbert Kálmán;
c) Viceprimarului Füleki Zoltán Ladislau;
d) Biroului de evidenţă a patrimoniului, concesionări şi închirieri,
e) proprietarilor tabulari 

